Η **Σοφία** (1777-1848) ήταν το δωδέκατο παιδί του Γεωργίου Γ΄ του Ηνωμένου Βασιλείου και της Καρλόττας του Μεκλεμβούργου-Στρέλιτς.

Πρώτα χρόνια
------------

Η *Σοφία Ματθίλδη* γεννήθηκε στα Ανάκτορα του Μπάκιγχαμ στις 3 Νοεμβρίου 1777 και βαφτίστηκε στις 1 Δεκεμβρίου στο Παλάτι του Αγίου Ιακώβου από τον Αρχιεπίσκοπο του Καντέρμπερυ, Φρέντερικ Κορνουάλις.

Τα πρώτα χρόνια της ζωής της επικεντρώνονται στην εκπαίδευσή της, με την Σάρλοτ Φιντς να έχει το ρόλο της γκουβερνάντας της. Η Σοφία έλαβε μαθήματα αγγλικών, γαλλικών, μουσικής, τεχνών και γεωγραφίας.

Σ' αντίθεση με τους περισσότερους άντρες της εποχής, ο πατέρας της Σοφίας συμμετείχε στην πρώιμη ανατροφή των παιδιών του και προτιμούσε τις κόρες του από τους γιους του. Όταν ήταν δυνατόν, παρακολούθησε τα πάρτυ γενεθλίων των πριγκιπισσών και άλλα ειδικά γεγονότα και ενημερωνόταν για τη σχολική πρόοδό τους. Ένας οικογενειακός φίλος κάποτε παρατήρησε ότι «*δεν έχω δει ποτέ πιο όμορφα παιδιά ούτε μια πιο ευχάριστη θέα από την αγάπη του βασιλιά για τα παιδιά του*». Από την άλλη πλευρά, η Βασίλισσα Καρλόττα προκαλούσε φόβο στις κόρες της και, σύμφωνα με τον βασιλικό ιστορικό A. W. Purdue , δεν ήταν «*γεννημένη για μητέρα*».

Ενηλικίωση
----------

Η Σοφία περίπου το 1792.
Σε ηλικία δεκατεσσάρων ετών, η Σοφία έκανε το ντεμπούτο της στην Αυλή για τα γενέθλια του πατέρα της στις 4 Ιουνίου 1792. Σύμφωνα με τον βιογράφο Κρίστοφερ Χίμπερτ, στα πρώτα χρόνια της ενηλικίωσης, η Σοφία ήταν ένα "*ευχάριστο κορίτσι, όμορφο, λεπτό και παθιασμένο*". Η Σοφία λάτρευε τον πατέρα της, παρόλο που περιστασιακά τον έβρισκε εκνευριστικό. Έγραψε ότι «*ο αγαπητός Βασιλιάς είναι όλο καλοσύνη σε μένα και δεν μπορώ να πω πόσο ευγνώμων αισθάνομαι γι' αυτό*». Ήταν έντεκα ετών όταν ο πατέρας της υπέστη την πρώτη κρίση τρέλας.

Ο πατέρας της Γεώργιος και η μητέρα της Καρλόττα ήθελαν οι κόρες να μένουν ανύπαντρες και δίπλα τους. Έτσι, η Σοφία, όπως και οι περισσότερες αδελφές της, υποχρεώθηκε να ζήσει το μεγαλύτερο μέρος της ζωής της δίπλα στη μητέρα της. Οι πριγκίπισσες δεν είχαν τη δυνατότητα να αναμειγνύονται με κανέναν που δεν ήταν μέλος του βασιλικού οίκου και σπάνια έρχονταν σε επαφή με άνδρες, εκτός από άρχοντες, στρατιώτες ή συνοδούς. Οι ίδιες ανέφεραν ότι ένιωθαν σαν να ζούσαν σε "*μοναστήρι*". Το 1811, με το διορισμό του αδελφού της, Διαδόχου Γεωργίου, στην αντιβασιλεία έδωσε στη Σοφία και τις υπόλοιπες ανύπαντρες πριγκίπισσες αύξηση στο μισθό τους και τις προέτρεψε να κοινωνικοποιηθούν. Αυτές οι προσπάθειες εξόργισαν την Βασίλισσα Καρλόττα.

### Νόθο παιδί

Η Πριγκίπισσα Σοφία τρία χρόνια πριν γεννήσει το υποτιθέμενο νόθο παιδί της. Κατά τη διάρκεια της ζωής της υπήρχαν φήμες ότι η Σοφία είχε συνάψει αιμομικτικές σχέσεις με τον αδελφό της Ερνέστο Αύγουστο, χωρίς ωστόσο να είναι γνωστό αν αυτό αληθεύει ή ήταν απλώς φήμες από πολιτικούς του αντιπάλους. Ο αδερφός της Γεώργιος τις συμβούλευε να μην μένουν μόνες μαζί του και ο Ερνέστος δεν ήταν δημοφιλής στον βρετανικό λαό. Η Σοφία είχε, επίσης, σχέση με τον σταυλάρχη του πατέρα της, Τόμας Γκαρθ, ο οποίος ήταν κατά τριάντα τρία χρόνια μεγαλύτερός της. Υπάρχουν, ακόμα, υπόνοιες ότι γέννησε ένα παιδί. Η Φλόρα Φρέιζερ πίστευε τις φήμες ότι η Σοφία είχε ένα παιδί, αλλά δεν ήταν σίγουρη αν το παιδί ήταν του Γκαρθ, ή του αδερφού της Ερνέστου. Οι ιστορικοί γράφουν επίσης ότι το παιδί, που ονομάστηκε Τόμας Γκαρθ όπως ο πατέρας του, ανατράφηκε από τον πατέρα του στο Ουέιμουθ, όπου η μητέρα του τον επισκεπτόταν περιστασιακά. Το 1828 προφανώς προσπάθησε να εκβιάσει την βασιλική οικογένεια με ορισμένα ενοχοποιητικά έγγραφα του πατέρα του για τη σχέση των υποτιθέμενων γονιών του, αν και απέτυχε.

Μετέπειτα ζωή και θάνατος
-------------------------

Ήταν πολύ κοντά στην ανιψιά της, Καρλόττα της Ουαλίας, η οποία περιφρονούσε τις υπόλοιπες θείες της.

Η Σοφία ήταν τυφλή για τουλάχιστον δέκα χρόνια πριν από το θάνατό της στις 27 Μαΐου 1848. Ενταφιάστηκε στο Κοιμητήριο Κένσαλ Γκρην του Λονδίνου, σύμφωνα με δική της επιθυμία. Ο Τσαρλς Γκρέννβιλ έγραψε στο ημερολόγιό του στις 31 Μαΐου 1848: 

> Η Πριγκίπισσα Σοφία πέθανε πριν λίγες μέρες. (...) Ήταν τυφλή κι ανήμπορη, μια έξυπνη, καλά πληροφορημένη γυναίκα, που δεν έζησε ωστόσο ποτέ στον πραγματικό κόσμο.
> 
>

Παραπομπές
----------

1. 1 2 3 4 5 6 7 8 9 10 11
2. ↑
3. ↑
4. ↑
5. ↑  «Αρχειοθετημένο αντίγραφο». Αρχειοθετήθηκε από το πρωτότυπο στις 6 Μαρτίου 2016. Ανακτήθηκε στις 30 Δεκεμβρίου 2015.
6. ↑  «Αρχειοθετημένο αντίγραφο». Αρχειοθετήθηκε από το πρωτότυπο στις 4 Μαρτίου 2016. Ανακτήθηκε στις 30 Δεκεμβρίου 2015.
7. ↑  «Αρχειοθετημένο αντίγραφο». Αρχειοθετήθηκε από το πρωτότυπο στις 5 Μαρτίου 2016. Ανακτήθηκε στις 30 Δεκεμβρίου 2015.
8. ↑   Purdue 2004.
9. ↑   Hibbert 2000, pp. 98–99.
10. ↑   Purdue 2004.
11. ↑   Hibbert 2000, p. 384.
12. ↑   Hibbert 2000, p. 384.
13. ↑   Black 2006, p. 156.
14. ↑   Hibbert 2000, p. 378.
15. ↑   Hibbert 2001, p. 26.
16. ↑  Hall, Matthew (1858). The Royal Princesses of England: From the Reign of George the First. London: G. Routledge & Co. ISBN 1-146-51884-6
17. ↑   Shaw 2001, pp. 213–214.
18. ↑
19. ↑   Burton, Sarah (25 September 2004). "Birds in a gilded cage". The Spectator. Archived from the original on 5 June 2011. Retrieved 27 August 2011.
20. ↑  Purdue 2004
21. ↑   Beatty 2003, p. 229.
22. ↑   Purdue 2004.
23. ↑   Beatty 2003, p. 229.
24. ↑   Panton 2011, p. 429.
25. ↑   Williams 2010, pp. 61, 68.
26. ↑   Greville, Charles (1885). The Greville Memoirs (Second Part): A Journal of the Reign of Queen Victoria From 1837–1852, Volume 3. London: Longmans, Green, and Co. p. 184.

|  |  |
| --- | --- |
| CC-BY-SA Μετάφραση | Στο λήμμα αυτό έχει ενσωματωθεί κείμενο από το λήμμα Princess Sophia of the United Kingdom  της Αγγλικής Βικιπαίδειας, η οποία διανέμεται υπό την GNU FDL και την CC-BY-SA 4.0. (ιστορικό/συντάκτες). |

Σύνδεσμοι
---------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Σοφία του Ηνωμένου Βασιλείου** |

* 9442 Σοφία του Ηνωμένου Βασιλείου στο *Find a Grave* (Αγγλικά)

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 10944466
* LCCN: n2005047999
* ISNI: 0000 0000 3483 7125
* GND: 130139300
* BNE: XX5448671

 |

 |